钦定古今图书集成/历象汇编/乾象典/第055卷 > 《旧唐书》 > 《天文志》
## 钦定古今图书集成/历象汇编/乾象典/第055卷 > 《旧唐书》 > 《天文志》

游仪初成，太史所测二十八宿等，与《经》同异状。角二
星，十二度，赤道黄道度与古同。旧经去极九十一度，
今则九十三度半。《星经》云：“角去极九十一度，距星正
当赤道，其黄道在赤道南，不经角中。今角在赤道南
二度半，黄道复经角中，即与天象符合。”亢四星，九度旧去极八十九度，今九十一度半。氐四星，十六度，旧
去极九十四度，今九十八度。房四星，五度。旧去极一
百八度，今一百一十度半。心三星，五度。旧去极一百
八度，今一百一十一度。尾九星，十八度。旧去极一百
二十度。〈一云一百四十一度〉今一百二十四度。箕四星，十一度。
旧去极一百一十八度，今一百二十度。南斗六星，二
十六度。旧去极一百一十六度，今一百一十九度。牵
牛六星，八度。旧去极一百六度，今一百四度。危、虚二
星，十度。旧去极一百四度，今一百一度。“北星旧图入
虚宿，今测在须女九度。”危三星，十七度。旧去极九十
七度，今九十七度。“北星旧图入危宿，今测在虚六度
半。”室二星，十六度。旧去极八十五度，今八十三度。东
壁二星，九度。旧去极八十六度，今八十四度。奎十六
星，十六度。旧去极七十六度。〈一云七十度〉今七十三度。东
壁九度，奎十六度。此错以奎西大星为距，即损壁二
度，加奎二度。今取西南大星为距，即奎壁各不失本
度。娄三星，十三度。旧去极八十度，今七十七度。昴七
星，十一度。旧去极七十四度，今七十二度。毕八星，十
七度。旧去极七十八度，今七十六度。觜觿三度。旧去
极八十四度，今八十二度。毕赤道与“黄道度同。”觜，赤
道三度，黄道三度，其二宿俱当黄道。斜虚毕有十六
度，尚与赤道度同。觜总三度，黄道损加一度，此即承
前有误。今测毕有十七度半，觜觿半度，并依天正。参
十星，旧去极九十四度，今九十三度。东井八星，三十
三度，旧去极七十度，今六十八度。舆鬼五度，旧去极
六十八度，今古同也。柳八星，十五度。旧去极七十七
度〈一云七十九度〉今八十度半柳，合用西头第三星为距，此
来错取第四星，今依第三星为正七星，十度。旧去极
九十一度〈一云九十三度〉今九十三度半，张六星，十八度。旧
去极九十七度，今一百度。张六星，中央四星为朱鸟，
咮外二星为翼。比来不取。“前为距错，取翼星即张，
加三度半。”七星欠二度半，今依《本经》为定。翼二十二
星十八度，旧去极九十七度，今一百三度。轸四星，十
七度，旧去极九十八度，今一百度。文昌旧三星在鬼，
四星在井，今五星在柳，一星在鬼，一星在井。北斗魁
第一星，旧在七星一度，今在张十三度。第二星旧在
张二度，今在张十二度半。第三星旧在翼二度，今在
翼十三度。第四星旧在翼八度，今在翼十七度。太第
五星旧在轸八度，今在轸十度半。第六星旧在角七
度，今在角四度少。第七星旧在亢四度，今在角十二
度少。天关旧在黄道南四度，今当黄道。天江旧在黄
道外，今当黄道。天囷旧在赤道外，今当赤道。三台上
台旧在井，今测在柳。中台旧在七星，今在张。建星旧
去黄道北半度，今四度半。天苑旧在昴、毕，今在胃、昴。
王良旧五星在壁，今四星在奎，一星在壁外。屏旧在
觜，今在毕宿。云雨旧在黄道外，今在黄道内七度。雷
电旧在赤道外五度，今在赤道二度。霹雳旧五星并
在赤道外四度，今四星在赤道内，一星在外。上公吏
旧在赤道外，今在赤道内六度。虚梁旧在黄道内四
度。“外屏旧在黄道外三度，今当黄道。八魁旧九星并
在室，今五星在壁，四星在室。”“长垣旧当黄道，今在黄
道北五度。”“《军井淮经》在玉井东南二斗半。”天椁旧在
黄道北，今当黄道。天高旧在黄道外，今当黄道。狗国
旧在黄道外，今当黄道。维堰旧当黄道，今在黄道北。
开元十二年，诏太史交州测景使者大相元太云：“交
州望极，才出地二十馀度。以八月自海中南望老人
星殊高。老人星下，环星灿然，其明大者甚众，图所不
载，莫辨其名。大率去南极二十度以上，其星皆见，乃
古浑天家以为常没地中，伏而不见之所也。”

天文之为十二次，所以辨析天体，纪纲辰象，上以考
七曜之宿度，下以配万方之分野，仰观变谪，而验之
于郡国也。《传》曰：“岁在星纪，而淫于元枵。姜氏、任氏，实
守其地。”及七国交争，善星者有甘德、石申，更配十二
分野，故有周、秦、齐、楚、韩、赵、燕、魏、宋、卫、鲁、郑、吴、越等图，
张衡、蔡邕，又以汉郡配焉。自此因循，但守其旧文，无
所变革。且悬象在上，终天不易，而郡国沿革，名称屡
迁，遂令后学难为凭准。贞观中，李淳风撰《法象志》，始
以唐之州县配焉。至开元初，沙门一行又增损其书，
更为详密。既事包今古，与旧有异同，颇裨后学，故录
其文著于篇。

须女《虚危元枵》之次子。初起女五度。

二千三百七十四分少

“中虚”九度。终危，十二度。其分野“自济北郡东逾济水，
涉平阴于《山荏》。”

汉太山郡山荏县。属齐州西南之界。

东南及高密。

汉高密国，今在密州北界。自此以上，元枵之分。

又东尽东莱之地。

汉之“东莱” ，即及胶来国，今为莱州、登州也。

得汉之北海、千乘、淄川、济南、齐郡。

今为淄、青、齐等州及济州东界。

今为德州、棣州、沧州。其北界自“九河故道” 之北，属析木分也。

营室，东壁陬訾之次，亥初起危十三度；

二千九百二十六分太

中室十二度；

五百五十二十一半

终奎一度，其分野自王屋、太行而东，尽汉河内之地。

今为“怀州各卫所之西境。”

“北负彰邺，东及馆陶”聊城。

汉地自黎阳、内黄及邺、魏武安东至馆陶、元城，皆属魏郡。自顿丘、三城、武阳东至聊城，皆属东郡。今为相、魏卫州。

东尽汉东郡之城。

《汉东郡》清河西南至白马、濮阳，东至东河、须昌，滨济，至于郓城。今为滑州、濮州、郓州。其须昌、济东之地属降娄，非豕韦也。

奎娄及胃降娄之次，戌初起奎二度。

一千二百一十七少

中娄一度；

一千八百八十三

终胃三度。其分野南届钜鹿，东达梁父，以负东海。又
东至于吕梁，乃东南抵淮水，而东尽于徐夷之地。

东为降娄之次

得汉《东平、鲁国》。

《汉东平国》在任城《平陆》，今在兖州。

“奎为大泽”，在陬訾之下流，滨于淮泗，东北负山，为娄
胃之墟。盖中国膏腴之地，百谷之所阜也。胃星得马
牧之气。与冀之北土同占。

昴毕大梁之次，毕酉初起胃四度。

二千五百四十九分太

中昴六度；

一百七十四分半

终毕九度。其分野自“魏郡浊漳之北，得汉之赵国、广
平、钜鹿、常山，东及清河、信都，北据中山、真定。”

今为洺、赵、邢、恒、定、冀、具、深八州。又分相、魏、博之北界与瀛州之西，全赵之分。

入北尽《汉岱郡》、雁门、云中、定襄之地，与北方群狄之
国，皆大梁分也。

“觜觿、参伐”，实沈之次也。申初起毕十度。

八百四十一十五太

《中参》七度。

一千五百二十六

终井十二度，其分野得汉河东郡。

今为蒲、绛、晋州，又得泽州及慈州界也。

及上党。

今为泽、潞、仪、沁也。

太原。

今为并汾州

尽“西河之地。”

今为隰州、石州、岚州。西涉河得银州以北也。

《西河》，戎狄之国，皆实沉分也。

今河东郡、永乐、芮城、河北县及河曲、丰胜、夏州，皆为实沉之次，河东之分也。

“参伐为《戎索》，为武政”，故殷河东尽大夏之墟，上党次
居，下流与赵魏相接，为觜觿之分。

东井，舆鬼，鹑首之次也。未初起井十二度。

二千一百七十，二十五太。

中井二十七度；

二千八百二十八一半

终柳六度。其分野自汉之三辅，及北地、上郡、安定，西
自陇抵，至河右西南。〈阙〉巴、蜀、汉中之地，及西南夷犍
为、越巂，益州郡极南河之表，东至牂牁，皆鹑首分也。

三首之分，得《禹贡》雍、梁二州，其郡县易知，故不详载。

“狼星分野”，在江河上源之西，弧矢犬鸡，皆徼外之象。

今西羌、吐蕃、吐谷浑及西南徼外夷，皆狼星之象。

柳星，张，鹑火之次，午初起柳七度。

四百六十四七少

中柳星七度；

一千一百三

终张十四度。其分野：“北自荥泽、荥阳并景、索暨山，南
行新郑密县，至于方阳。”

方阳之南，得汉之颍川郡。翟崇《高郏城》。襄城南，尽邺县，今为〈阙。〉汝、唐、仙四州界，又汉南阳郡，北自宛叶，南尽汉，东申、隋之地，大抵以淮源、桐柏、东阳为限。今之唐州，随州属鹑火，申州属寿星。

又“自洛邑负河之南，西及函谷，《南纪》达武当汉水之
阴，尽弘农郡。”

汉弘农庐氏《陕县》，今为虢、陕二州。上洛商洛为商州。丹水为均州。宜阳沔池新安陆浑今属洛州。

祝融氏之都。”

新郑为祝融氏之墟，属鹑火。其东鄙则入寿星。旧说皆在《函谷》，非也。

柳星，舆鬼之东，又接汉源，故殷商洛之阳，接南河之
上流。星上系轩辕，得土行之正位，中岳象也，故为河
南之分。张星直河南汉东，与《鹑尾》同占。

翼轸鹑尾之次，巳初，起张十五度。

一千七百九十五，二十二少。

中翼十二度；

二千四百六十一八半

终轸九度。其分野自房陵、白帝而东，尽汉之南郡。

南郡巫县今在蕲州，秭归在四夷，陵在陕州，襄夔、郢、申在襄、郢界，馀为《荆州》。

江夏：

江夏竟陵今为复州安鄂县。沔、黄五州，皆汉江夏界。

东达庐江南郡。

汉庐江之寻阳，今在江州，于山河之像，宜属“鹑尾” 也。

滨彭蠡之西，得汉长沙、武陵、桂阳、零陵郡。

《零陵》今为首州，《永州》。《桂阳》今为柳州。大抵自沅、湘上流，西通黔安之左，皆楚之分也。

又“逾《南纪》”，尽郁林、合浦之地。

《郁林县》，《贵州定林县》，今在廉州，《合浦县》，今为桂州，今自富、昭、蒙、龚、绣、容、白、罕八州以西，皆属鹑尾之墟也。

荆楚、郧、鄀、罗权巴夔，与南方蛮貊殷河南之南，其中
一星，主长沙国，逾岭徼而南，皆东瓯青丘之分。

今安南诸州，在云汉上元之东，宜属“鹑火。”

角亢寿星之次，辰初起轸十度。

八千七十四半

中角八度，

千百五十三十

终氐一度。其分野自原武、管城滨河、济之南，东至封
丘、陈留，尽陈、蔡、汝南之地，逾淮源至于弋阳。

汉《陈留郡》自封丘、陈留已东，皆入大火之分。汉汝南今为豫州。《西华》南《项城县》今为陈州。《汝阴县》今在颍州。《弋阳县》，在光州。

西涉南阳郡，至于桐柏，又东北抵嵩之东阳。

汉南阳郡春陵、湖阳、蔡阳，后分为春陵郡，后魏以为南荆州。今有旧义阳郡，在中国之东界，今为申州。按中国地终在河南、北河之间，故申、随、光三州皆属《禹贡》豫州之分，宜属鹑火、寿星，非南方负海之地。

古陈、蔡、随、许皆属寿星分也。氐星涉寿星之次，故其
分野殷。雒邑众山之东，与亳土相接。

“氐、房心”，大火之次也。卯初起氐二度。

一千四百一十九五太

《中房》二度；

二千八百五一半

终尾六度，其分野得汉之陈留县。“自雍丘、襄邑、小黄
而东，循济阴，界于齐、鲁，右泗水达于吕梁。乃东南抵
淮，西南接太昊之墟，尽济阴、山阳、楚国、丰、沛之地。”

济阴县之定陶、冤句、乘氏，今在东郡。大抵曹、宋、徐、亳及郓州西界，皆属大火分。

“自商、亳以负北河，阳气之所升也，为心分。自丰、沛以
负南河，阳气之所布也，为房分。”故其下流皆与尾星
同占。西接陈、郑，为氐星之分。

尾箕，析木之次也。寅初起尾七度。

二千七百五十，二十一少。

中箕星五度；

三百七十六十七

终斗八度，其分野自渤海河之北，尽河间、涿郡、广阳
国。

汉《渤海郡》浮阳，今为清池县，属沧州。《涿郡》之饶阳，今属瀛州。涿县良乡，与《广阳国》蓟县，今在《幽州》。

及上谷、渔阳、右北平、辽东、乐浪、元菟。

渔阳在幽州右。北平在白狼无终县，隋代为渔阳郡，古孤竹国，后置北平郡，今为平州。辽东在无虑县，即《周礼》毉无闾山。乐浪在朝鲜县，元菟在高句骊县，今皆在东夷也。

古之北燕、孤竹、无终，及东方九夷之国，皆析木之分
也。得云汉之末流，《北纪》之所穷也。箕与南斗相近，故
其分野在吴、越之东。

“南斗”，牵牛星纪之次也。丑初，起斗九度。

一千四十二十二太

“中斗”二十四度。

一千七百八半

终女四度。其分野自庐江、九江负淮水之南，尽临淮、

“野庐” 、“寿和” 、濠扬，皆属“星纪” 也。

又逾南河，得汉丹阳、会稽、豫章郡，西滨彭蠡，南涉越
州，尽苍梧南海。

又逾《岭表》，自韶、广、封、梧、藤、罗、雷州，南及珠崖，自北以东为《星纪》，其西皆属鹑尾之次。

古吴、越及东南百越之国，皆星纪分也。南斗在云汉
之流，当淮、海之间，为吴分。牵牛去南河寖远，故其分
野自豫章东达会稽，南逾岭徼，为越分。岛夷蛮貃之
人，声教之所不洎，皆系于狗国。

李淳风刊定《随大志》“国” ，颇为详悉，所注郡邑多依用，其后州县又隶“管属” 不同，但据山河以分耳。